**ԳՈՂՆ ՈՒ ՏԵՐՏԵՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի գող, մի տերտեր իրար հետ գնըմ են աստծու կուշտը, որ իրանց մեղքերն ասեն, արդարանան։

Շատ են գնըմ, թե քիչ, մթնըմ ա։ Սհանք մի գեղըմ ղոնախ են ըլըմ, տերտերը գնըմ ա մի հարուստի տուն, գողն էլ՝ մի քյասիբի։

Էս գողը տենըմ ա էս քյասիբ կնիկը պղինձը դրել ա կրակին, ղլթղլթալա բան ա էփըմ։

Ասըմ ա.— Էս ինչ լավ ա, էսա մի բան կեփի, մի քիչ էլ ինձ կտա, ես էլ կուտեմ։

Սա նստըմ ա, ճամփա յա պհըմ, ճամփա, համա էս կնիկը մի բան էլ ա բերըմ չի։

Ասըմ ա.— Այ քիրա, բա էսքան վախտը էդ ճաշը էփեց վե՞չ։

Ասըմ ա.— Է՜, ախպեր ջան, ի՞նչ ճաշ, ի՞նչ բան, քարեր եմ ածել մեջը րեխանցը խափել եմ, ասել եմ կարտոփ եմ էփըմ ու տհենց էլ սոված սոված քնցրել եմ։

Էս կնգա զրիցը գողի սրտին շատ ա դժար գալի։

Ասըմ ա.— Ինչ կլի, կլի, սրան պետք ա հարստացնեմ:

Ասըմ ա.— Այ քիրա, կարա՞ս ասես, ըստի վեր տունն ա հարուստ։

Ասըմ ա.— էս, էն, տհե։

Մին-մին մի քանի տուն ա շհանց տալի։

Էս գողը քնըմ չի, էդ գշեր մի չորս ջվալ ալիր ա բերըմ, մի չորս ջվալ ցորեն, մի քանի վեչխար ու էս քյասիբին լավ հարըստացնըմ։

Մի վեչխար էլ մորթըմ ա, էփըմ ին, ինքն էլ լավ կուշտ ուտըմ ա, ռավետը ասըմ ա.— Էլ ես աստծու կուշտը չեմ գնալ, էսքան մեղք արի։

Սա ըտիյան եդ ա դառնըմ, գնըմ տուն։ Տերտերն էլ ռավեդը վեր կենըմ, իրան ճամփեն շարունակըմ, գնըմ ա հասնըմ ասծու կուշտը։ Հեռվից տենըմ ա էն գողը աստծու կողքին նստած։

Ասըմ ա.— Շան տղի գողը ինձանից շուտ գնացել ա, ընդի արթարացել ա, էլ ես գնամ ի՞նչ անեմ, մին ա՝ ինձ ընդունիլ չի։

Թող ա անըմ, եդ գալի, ճմփին գողին տենըմ ա։

Ասըմ ա.— Բա դու ամոթ չարի՞ր առանց ինձ գնացիր աստծու կուշտը։

Գողը ասըմ ա.— Ի՞նչ ես ասըմ, այ մարդ, ես էլ չի գնացի։

Ասըմ ա.— Խի՞։

Ասըմ ա.— Սհե-սհե բան արի, եկա եդ։

Նոր սրանք երկուսն էլ իմանըմ են, որ իրան արածը աստծուն դուր ա եկել ու իրան արած լավութենի մհար աստծու աչքին լավ ա ըլել ու աստոծ նրա մեղքերին թողութին ա արել։